***8-наурыз Халықаралық әйелдер күніне арналған мерекелік іс-шара***

**Мерекелік кештің басты мақсаты:**

Нәзік жанды аруларымыздың қоғамдағы рөлінің айтарлықтай екендігін дәлелдеп, оларға қуаныш сыйлау. Оқушылардың оларға деген ізгі ниеттерін көрсету.

1-жүргізуші: Армысыздар, аяулы аналар, құрметті ұстаздар, гүлдей құлпырған қыздар! Барлығымыз асыға күткен көктемнің алғашқы күндерімен бірге 8 наурыз Халықаралық әйелдер күні де келіп жетті. Бұл - бір қолымен бесікті, екінші қолымен әлемді тербеткен аналар мен нәзік жанды қыздар қауымының төл мерекесі.

Сенен өскен балалар,

Батырлар мен даналар.

Құттықтаймыз мейраммен,

Құрметті, жан аналар!

Алдарыңызда Кенжебекова Нұргүл және Болат Аруна мерекелік шараның шымылдығын ашады.

Ана десем шешек ашып жанары,

Өмірімнің бастау алар ажары.

Ана деген тіршілікке пана боп,

Әрбір үйде жұлдыз болып жанады, - дей отырып, алғашқы мерекелік құттықтау сөзді мектеп директоры Табулдина Жұлдызай Тілеубаевнаға береміз.

Шалқып, тасып әніміз

Жадырасын жанымыз,

Ана, сені құттықтап,

Әндетеміз бәріміз.

Алдарыңызға әнші шәкірттеріңіз Ұнат Шапағаттың орындауындағы «Ана мен әкем» атты әнін қол соғып қошеметтеп қарсы алыңыздар.

1-жүргізуші:

Барша ана құтты болсын мерекеңіз,

Әрқашан ана сізбен берекеміз.

Ақтасақ ақ сүтіңді, асыл анам,

Сонда біз кісілікке теңесеміз,-дей отырып 1-сынып ұл-қыздарыңыз жүрекжарды тілектерін ұсынады.

2-жүргізуші:

Құлақтан кіріп, бойды алар,

Әсем ән мен тәтті күй.

Көңілге түрлі ой салар,

Әнді сүйсең, менше сүй, – деп, Абай атамыз айтқандай ... оқушымыздың орындауындағы « Асыл анам» 3 сынып ұлдары

1-жүргізуші:

Үкілі кәмшат, бүрмелі көйлек.

Тұрғандай өзі, қимылсыз билеп,

Иықтан шашып, төгіліп жерге,

Күмісті шашбау, жарасып белге деп ақын ағаларымыз жырлағандай келесі кезекті мың бұралған бишіміз Ильияс Інжу «циган биі».

1-жүргізуші: «Әйелдер адамды бесігімен баулиды... Өмірдің іргетасы солардың қолымен қаланады» дегендей алдарығызда Олжабаева Айару « Аққұсым» әні

1-жүргізуші:

Десек те уақытпен жарыспайды,

Қиялға қиялменен қарыштайды.

Шәкірттер шын жүректен тебіреніп,

Өнерін аналарға бағыштайды,-дей отырып, 1 сыныптастарымыздың орындауында попурри биін  ұсынамыз.

1-жүргізуші:

Бишілер бар бізде қыздар мен ұлдар тобы,

Мерекеге өнерімен келген бүгін.

Таң қалдырып, қанекей би билеші,

Қол соғып, демеу берсе көрермендер! - деп кезекті  5-6 сыныптың байсалды да байыпты бишілеріне береміз.

1-жүргізуші: «Отбасы-шағын мемлекет» деген сөз бар. Ынтымағы келіскен, түтіні түзу ұшқан әрбір шаңырақ мемлекеттің құт берекесі. Әйел-ана отбасы жылуын сақтаушы, қоғамның ертеңі болашақ балаларды тәрбиелеушілер алдарыңызда 3 сынып қыздары өлең жолдары.

2-жүргізуші:

Әлемнің жарығын,

Сыйладың сен маған.

Даланың әр гүлін,

Жинадың сен маған.

2 сынып оқушысы Ұнат Гүлім « ДО-РЕ-МИ» биі

Мерекелік кешімізді қорытындылау сөзді апайға немесе ағайға береміз.

Ең соңында оқушылар ай секілді дөңгеленіп тұрып, алдын ала мұғалімдерге арнап шығарылған 4 жол өлеңдері жазылған ашық хатты оқып, шоқ гүл немесе сыйлықтар ұсынады.

1-жүргізуші:

Демеңіз біз өнерді аяп қалды,

Мезгіл де біраз жерге таяп қалды.

Қош болып тұрыңыздар көріскенше

Осымен концертіміз аяқталды.

**«Ақмола облысы білім басқармасының Ерейментау ауданы білім бөлімі Еңбек ауылының негізгі орта мектебі» КММ өзін-өзі басқару ұйымының 2021-2022 жылдың 8 наурыз халықаралық әйелдер күніне арналған іс-шараға іс-шараға талдау**

Біздің мектебімізде 5 наурыз күні халықаралық әйелдер күніне арналған іс шара ұйымдастырылды. Мерекеге 1-9 сынып оқушылары арасында өткізілді. Іс-шараның шымылдығын Кенжебекова Нұргүл және Болат Арнуна ашса, іс-шара жабылу салтанаты 7-8 сынып ұлдарының өлең жолдары болды. Іс-шараға әр сынып алдын ала дайындаған өнерлерін көрсетіп ән мен биден мерекелік шашу шашты. Мектеп директоры мен ардагер ұстаздар қауымыда құттықтау сөзін айтты. Көрермендердің көңілінен шықты деген ойдамыз.

**Фото есеп**



